CELEX: 62011TN0103
Language: hu
Date: 2011-02-16 00:00:00
Title: T-103/11. sz. ügy: 2011. február 16-án benyújtott kereset — Shang kontra OHIM (justing)

9.4.2011   
            
            
               HU
            
            
               Az Európai Unió Hivatalos Lapja
            
            
               C 113/19
            
         2011. február 16-án benyújtott kereset — Shang kontra OHIM (justing)
   (T-103/11. sz. ügy)
   2011/C 113/38
   Az eljárás nyelve: olasz
   
      Felek
   
   
      Felperes: Tiantian Shang (Róma, Olaszország) (képviselő: A. Salerni ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a megtámadott határozatot;
            
         
               —
            
            
               az OHIM határozatának megváltoztatásával ismerje el az RM 2006C002075. sz. nemzeti védjegy szenioritásához fűződő jogot a 008391202. sz., nevet és ábrát is tartalmazó közösségi védjegyhez képest ennek a 207/2009 rendelettel felváltott, a közösségi védjegyről szóló 40/94 rendelet értelmében és hatása folytán eredő valamennyi következményével együtt;
            
         
               —
            
            
               másodlagosan, tekintettel legalábbis a mindkét, nemzeti és közösségi, védjegyben jelen lévő, a „Justing” szóval jellemezhető szóelem egybeesésére, a felperes kéri a védjegy szóeleme, azaz a „Justing” név szenioritásához fűződő jogának elismerését, visszamenőleges hatállyal kiterjesztve ennek hatását a közösségi lajstromozásra, kizárólag a nevet övező grafikus illusztráció esetleges kizárásával.
            
         
      Jogalapok és fontosabb érvek
   
   
      Az érintett közösségi védjegy: A „Justing” szóelemet tartalmazó ábrás védjegy (8 391 203. sz. védjegybejelentés) a 18. és 25. osztályba tartozó áruk és szolgáltatások tekintetében, amelyek vonatkozásában a felperes a „JUSTING” szóelemet is tartalmazó nemzeti ábrás védjegy (1 217 303. számú olasz védjegy) szenioritásának elismerését igényli.
   
      Az elbíráló határozata: Az elbíráló a nemzeti ábrás védjegy szenioritásának igénylése iránti kérelmet elutasította, mivel az olasz védjegy és a közösségi védjegy nem azonos.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 rendelet 34. cikkének nem megfelelő alkalmazása, valamint a a formatervezési minták oltalmáról szóló, 1998. október 13-i 98/71/EK európai parlamenti és tanácsi irányelv megsértése.